Source: http://hczalau.ro/stire-hc-zalau---csm-bucuresti-24-30-(14-16)-141.html
Timestamp: 2018-01-21 20:18:16+00:00

Document:
HC Zalau - CSM Bucuresti 24-30 (14-16) - Handbal Club Zalau
HC Zalau - CSM Bucuresti 24-30 (14-16)
HC Zalău: Paula Vişan, Raluca Kelemen – Ana Maria Dragut (6), Roxana Rob (5), Valentina Panici (5), Larisa Tamaş (4), Diana Nichitean (2), Raluca Irimia (1), Dana Abed Kader (1), Andrada Trif, Cristiana Nica, Ana Ciolan şi Andreea Stîngă. Manager: Gheorghe Tadici. Antrenor secund: Elena Tadici.
CSM Bucureşti: Paula Ungureanu, Jelena Grubisic – Cristina Neagu (9), Oana Manea (5), Line Jorgensen (4), Iulia Curea (3), Gnonsiane Niombla (2), Frafjord Marit (2), Aneta Udriştoiu (2), Bianca Bazaliu (1), Amanda Kurtovic (1), Majda Mehmedovic (1), Camille Ayglon, Nathalie Hagman şi Sabina Jacobsen. Antrenor: Helle Thomsen.
“Degeaba ai o prestaţie onorabilă dacă cei doi “actori” cu fluierul nu ne-au lăsat să ne pregătim pentru meciul din Cupa EHF şi nici pe ele pentru cele din Liga Campionilor. Este de neînţeles cum la un meci cu CSM Bucureşti este delegat un arbitru tot din Bucureşti. Sunt curios dacă va fi delegat un arbitru din Zalău când vom avea şi noi meci la Bucureşti. S-a intrat într-o disperare totală în ultimele cinci minute din repriza întâi, când exista posibilitatea să conducem. În opinia mea, au fost cel puţin cinci goluri incorect primite, am avut situaţii clare în care am fost opriţi, am primit gol din semicerc şi am avut aruncări de la şapte metri refuzate. Este o vorbă: “să-i dăm cezarului ce-i al cezarului”, dar ce-i al cezarului român, nu când ai jucătoare din şase echipe naţionale, plus cele din România. Felicit fetele noastre pentru modul în care s-au luptat. În zona centrală au fost nişte greşeli, dar, cu o asemenea echipă, care schimbă în permanenţă jucătoarele, e greu să rezişti un meci întreg. Totuşi, dacă am fi jucat şapte contra şapte, nu ştiu ce s-ar fi întâmplat până la final. Probabil, aveam câştig de cauză, pentru că fizic am dovedit că stăm foarte bine. Am avut curajul, chiar dacă lumea va spune că meciul era deja pierdut, să le dau posibilitatea să joace şi handbalistelor tinere, care sper să crească în valoare”, a declarat managerul Gheorghe Tadici.
“Le mulţumit fanilor care au venit în număr atât de mare să ne vadă, este frumos să joci cu sala plină. Nu a fost o partidă uşoară, ştiam asta şi trebuie să recunoaştem acest lucru. Ne bucurăm că sunt echipe puternice în ţară care pot să ne pună probleme, iar cel mai important este că nu au fost accidentări în acest meci şi ne putem pregăti pentru Liga Campionilor, pe care dorim să o câştigăm, din nou, în acest an”, a afirmat, de cealaltă parte, extrema stângă a CSM-ului, Iulia Curea.
Text/Foto: Marius Morar
17 Ianuarie, ora 17:00
Danubius Galati - HC Zalau
1 CSM Bucuresti 36
2 HCM Rm Valcea 27
3 SCM Craiova 23
4 CS Magura Cisnadie 22
5 CSM Bistrita 21
6 ASC Corona 2010 Brasov 18
7 HC Zalau 16
8 HC Dunarea Braila 16
9 CSM Roman 15
11 U Cluj 11
12 AHCM Slobozia 10
13 CS Rapid Usl Metrou Bucuresti 9
14 CSM Slatina 5

References: CSM 
 CSM 

CSM 
 CSM 
 CSM 
 CSM 
 CSM 
 CSM